เมื่อก่อนร้านนี้เป็นร้านโจ๊กที่คิวยาวมากกก.. ที่นั่งหายากสุดๆ ค่ะ ซื้อกลับบ้านก็รอนานเป็นชาติ แต่เดี๋ยวนี้ปรับปรุงใหม่ ทำร้านสวยขึ้น แถมเปลี่ยนระบบเป็นจดออเดอร์ผ่านระบบอิเล็กโทรนิกส์ ซึ่งค่อนข้างดี แทบไม่ผิดพลาดเลย ทำให้ลูกค้าสามารถเลือกเครื่องได้หลากหลาย สั่งแบบเรื่องมากได้ ไม่ต้องเกรงใจคนทำ แต่อัพราคาเพิ่มขึ้นไปสูงพอตัว ทำให้ลูกค้าน้อยลง ไม่ต้องรอคิวนานๆ แล้วค่ะ ที่นั่งก็พอจะหาได้ไม่ยากมาก

ทีเด็ดของร้านนี้อยู่ที่เนื้อโจ๊กที่เนียนมากๆ, เครื่องในหมูที่สะอาด ไม่เหม็นสาบ ลวกสุกกำลังดี, และซี่โครงหมูเปื่อยนุ่มค่ะ ส่วนข้อควรระวังคือ ปาท่องโก๋ที่นี่ไม่ได้ทอดเอง ค่อนข้างเหนียว ไม่อร่อย ถ้าอยากกินแบบดีๆ ควรซื้อจากข้างนอกมาเองดีกว่าค่ะ และถ้าสั่งเพลินๆ เพิ่มเครื่องแบบไม่คิด โจ๊ก 1 ถ้วย อาจจะสามารถอัพราคาขึ้นไปเป็นร้อยได้นะคะ